Diari Oficial de la Generalitat Valenciana


Sumari del DOGV 6378, del 18-10-2010 (2010/11441)

Notificació de la sentència dictada en el judici verbal de desnonament per falta de pagament número 285/2010.
-------------------------------------------------------------------------------------------------------------

### Dades del document

Número de DOGV
:   6378

Data del DOGV
:   18-10-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/11504


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el judici verbal de desnonament per falta de pagament número 285/2010. [2010/11522]  
Judici verbal desnonament per falta de pagament 285/2010  
Part demandant: Dolores Vilar Gómez.  
Part demandada: Suministros Araval, SL.   
En el judici a què es fa referència s'ha dictat la sentència de data 17 de setembre de 2010, que té l'encapçalament i la dispositiva que, literalment, són com segueix:   
«Sentència número 118/2010  
Castelló de la Plana, 17 de setembre de 2010   
José Antonio Orea Martínez, magistrat jutge del Jutjat de Primera Instància número 1 de Castelló de la Plana, he vist aquestes actuacions de judici verbal de desnonament per falta de pagament de les rendes estipulades, seguides davant d'aquest Jutjat amb el número 285 de l'any 2010, a instàncies de Dolores Vilar Gómez, representada per la procuradora Teresa Belmonte Agost i assistida pel lletrat Julio Estrada Rodríguez contra la mercantil Suministros Araval, SL.  
Dispositiva  
Estime íntegrament la pètita de la demanda inicial d'aquestes actuacions i declare resolt el contracte d'arrendament que sobre l'immoble siti al polígon industrial la Bassala, nau 14, de Castelló de la Plana, existia entre l'actor i la part demandada, per falta de pagament de las rendes pactades i totes altres quantitats assimilades; i en conseqüència, declare que pertoca el desnonament del demandat Suministros Araval, SL, de la finca esmentada, a qui s'adverteix que si no la desallotja voluntàriament en serà llançat, a càrrec seu, el 28 d'octubre de 2010 a les 10.00 hores sempre que es complisquen els requisits establits en els articles 440.3 i 447.1 de la Llei d'Enjudiciament Civil. Tot això, fent condemna expressa a costes a la part demandada.  
Alhora, es condemna Suministros Araval, SL, a pagar sis mil huit-cents cinquanta-quatre euros i cinquanta cèntims (6.854,50 euros) per les quantitats degudes fins al dia d'aquesta sentència, més els interessos legals. A més, haurà de pagar les quantitats produïdes o que es produïsquen en concepte de renda o despeses pactades, qualssevol que siguen, fins al desallotjament de l'habitatge.  
Atés que, en virtut del que estableix l'article 220 de la Llei d'Enjudiciament Civil, es prendrà, com a base de liquidació de les rendes futures, l'import de l'última mensualitat reclamada quan es presente la demanda.   
Si a l'immoble hi haguera mobles o efectes que pertanguen als demandats, haurà de retirar-los en el termini que assenyale el secretari judicial des del llançament i/o notificació personal o per edictes; si no ho efectua, s'entendran abandonats a tots els efectes (article 703.1 LEC).  
Notifiqueu aquesta sentència a les parts i feu-los saber que s'hi pot interposar un recurs d'apel·lació, que, si pertoca, caldrà preparar davant d'aquest Jutjat, dins dels cinc dies següents al de la notificació d'aquesta resolució.   
Porteu l'original al llibre de sentències.   
Aquesta és la meua sentència, de què cal expedir una testimoniança perquè s'incorpore a les actuacions, que pronuncie, mane i firme».   
Atés que es desconeix el domicili o la residència actuals de la mercantil demandada, Suministros Araval, SL, mitjançant la resolució del dia de hui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència a la demandada esmentada.  
Castelló de la Plana, 17 de setembre de 2010.- La secretària judicial: Isabel Yagüe Ribes.